laion/Wikipedia-Exotic huggingface dataset:
יוז'ף מארקוש (אלפונזו)

יוֹז'ף מַארְקוֹש (במקור מרקשטיין, היה מוכר בשם הבמה "אַלְפוֹנְזוֹ", בהונגרית: Markos József; בודפשט, 28 בפברואר 1912 – בודפשט, 31 במאי 1987) היה אמן יהודי-הונגרי, שחקן, הומוריסט. אמן הפרודיה, שאהב להשתמש באלמנטים של פנטומימה. הוא פיתח את הופעותיו על הבמה עד לפרט הקטן ביותר. אביו היה ברטלן מרקשטיין ואמו יוליה שטרן. לאלפונזו נולדו שלושה ילדים. בנו הבכור הוא השחקן - קומיקאי הידוע ג'רג' מארקוש, הומוריסטן, הופיע יחד עם אביו כמה פעמים. בתו הייתה ז'וז'ה מארקוש (1995-1954). בנו הצעיר, אישטוואן מארקוש, גר בקנדה מתחילת שנות ה-90 של המאה הקודמת, למד באוניברסיטה באוטווה ומונטריאל ומאז 2001 מלמד גם בהונגריה ומשמש כמתורגמן מאנגלית ומצרפתית. כבר כנער היה בעל כוח פיזי רב, אביו היה סוחר עופות יהודי, ובבעלותו היו גם שלושה בתי קפה/מסעדה. בבית הספר היה תלמיד גרוע. הלימודים לא משכו אותו. בגיל 17 סולק מבית הספר לאחר סכסוך קשה עם אחד המורים שלו. סילוקו מבית הספר עורר את טינת אביו ששלח את הנער הסורר לחבר בשטרסבורג, אבל הוא נסע לבסוף לפריז, שם שהה שמונה חודשים ועבד כמכונאי רכב במפעל המכוניות רנו. הוא לא אהב את העיסוק הזה וחזר הביתה והפך לארטיסט בלהקה שפעלה בלונה פארק בבודפשט. עם להקה זו יצא לבולגריה והגיע לסופיה. שם הוצג כ"שור הבלתי מנוצח של הורטובאדי" (ערבת הדשא הטבעית הגדולה ביותר באירופה). הוא ניצח במספר קרבות היאבקות ברחבי בולגריה עד שנוצח על ידי יריב טורקי. לאחר חזרתו לבודפשט שיחק במועדונים אחדים. חייו הסוערים הובילו אותו בשנת 1935 למצרים לסודאן, ללבנון, לסוריה ולטורקיה - בהם הופיע במועדונים שונים. ב־1937 וב־1938 הגיע לקולנוע האיטלקי, שם שיחק עם מרסל מרסו ועם לואי ארמסטרונג הצעיר וכך הגיע גם לאולימפיה בפריז. במסעותיו רכש ידיעת מספר שפות: גרמנית, איטלקית, צרפתית, רוסית וערבית. כיהודי, גויס בתחילת 1944 ל"שרות עבודה", אך נמלט והתחבא עד סוף מלחמת העולם השנייה. בשנים לאחר המלחמה שיחק על במות שונות ובעשרות סרטים ובפרסומות, עד יום מותו כמעט בשנת 1987. 1949 - Díszmagyar 1951 - Civil a pályán (עובד חדר ניתוח) 1951 - A selejt bosszúja 1952 - A képzett beteg 1953 - Kiskrajcár 1956 - Tanár úr kérem… (מורה לחינוך גופני) 1956 - Dollárpapa (סוהר) 1960 - Két emelet boldogság (המחזר של אשת אלברט) 1961 - Puskák és galambok 1961 - Nem ér a nevem (בעל קנאי) 1961 - Mindenki ártatlan 1961 - Napfény a jégen 1962 - Csudapest 1962 - Dunai kirándulás 1963 - Éjszaka is kézbesítendő 1964 - Kár a benzinért (פולאצ'ק) 1966 - Közbejött apróság 1966 - Nem szoktam hazudni 1966 - És akkor a pasas… (הדוד יוז'י) 1967 - Kérdések a szerelemről 1967 - Nem várok holnapig 1968 - Bors, Ujjé, a ligetben epizódban 1970 - Én vagyok Jeromos (הירונימוס) 1971 - Hahó, Öcsi! (מפנה אשפה) 1971 - Kapaszkodj a fellegekbe! I-II 1973 - Hét tonna dollár 1974 - Örökzöld fehérben, feketében (רוקח) 1978 - Hatholdas rózsakert. מדיה וקבצים בנושא יוז'ף מארקוש בוויקישיתוף יוז'ף מארקוש, במסד הנתונים הקולנועיים IMDb (באנגלית) Alfonzó A világhírű "clown" - סרט על חייו בטלוויזיה ההונגרית, חלק 1, סרטון באתר יוטיוב (אורך: 30:00) Alfonzó A világhírű "clown" - סרט על חייו בטלוויזיה ההונגרית, חלק 2, סרטון באתר יוטיוב (אורך: 29:58) Alfonzó A világhírű "clown" - סרט על חייו בטלוויזיה ההונגרית, חלק 3, סרטון באתר יוטיוב (אורך: 11:24)
דייוויד רוזן

דייוויד רוזן (באנגלית: David Rosen; נולד ב-21 בספטמבר 1938 בסן פרנסיסקו) הוא מוזיקולוג, מומחה לאופרה איטלקית במאה ה-19 וראשית המאה ה-20. הוא נודע בגילוי הפרטיטורה השלמה של "המיסה לרוסיני" שנחשבה לאבודה, בארכיבי בית ההוצאה האיטלקי קאזה ריקורדי בשנת 1986. רוזן היה אחראי להוצאה הביקורתית של הרקוויאם של ורדי ומדריך המוזיקה על הרקוויאם בהוצאת אוניברסיטת קיימברידג'. כמו כן גילה בספרייה הלאומית של צרפת קטע בכתב היד של דון קרלוס, שהיה צורך להשמיט כדי לוודא שביצוע הבכורה של האופרה יסתיים לפני חצות הלילה. תגלית זו הובילה לגילוי נוסף של עוד מוזיקה שהושמטה גם היא. רוזן גילה עניין גם בהבנת הבימוי המקורי של האופרה בשלהי התקופה הרומנטית, והוציא לאור עבודה ראשונית על בימוי נשף המסכות. הוא פרופסור אמריטוס למוזיקולוגיה במחלקה למוזיקה באוניברסיטת קורנל. הוא עבד גם עם ה"צֶ'נְטְרוֹ סְטוּדי ג'אקומו פוצ'יני" וה"פונדו לאונקוואלו. music.cornell.edu/people/faculty/ יהואש הירשברג, "קסם האופרות של ורדי", הוצאת כרמל 2014 מסת"ב: 978-965-540-407-4, עמ' 352-353 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
תיאה פון הארבו

תיאה גבריאל פון הארבו (גרמנית: Thea Gabriele von Harbou; ‏ 27 בדצמבר 1888 – 1 ביולי 1954) הייתה שחקנית, סופרת ותסריטאית גרמנייה בת לבית אצולה פרוסי, שנודעה בשיתוף הפעולה שלה עם בעלה, הבמאי פריץ לאנג. הארבו החלה לכתוב בעודה תלמידה, ופרסמה את יצירתה הראשונה בגיל 17, בשנת 1905. הספר "Deutsche Roman-Zeitung", היה לרב מכר, אך בה בעת החלה הארבו בקריירת משחק מצליחה, בתחילה על במת התיאטרון בדיסלדורף ולאחר מכן בויימאר משנת 1908. בשנת 1913 כאשר שיחקה בתיאטרון באאכן פגשה בבעלה הראשון, השחקן והבמאי רודולף קליין רוגה, ונישאה לו בשנת 1914. ב-1918 הגיעה עם קליין-רוגה לברלין, שם החל קליין-רוגה בקריירת משחק בסרט האילם, ובמיוחד בסרטי הבמאי פריץ לאנג. בשנת 1920 כתבה את תסריטה הראשון, "Das indische Grabmal" (הקבר ההודי), בשיתוף פעולה עם לאנג. היא נפרדה מקליין-רוגה, ונישאה ללאנג בשנת 1922 (אם כי רוגה המשיך להופיע בסרטים אותם ביים לאנג ואשר את התסריט להם כתבה הארבו, ובהם סדרת "ד"ר מאבוזה", סדרת "הניבלונגים" והסרט "מטרופוליס".) במהלך שנות ה-20 עבדה הארבו כתסריטאית עבור גדולי הבמאים בגרמניה, ובהם במאים מובילים בקולנוע האקספרסיוניסטי הגרמני, כפרידריך וילהלם מורנאו, ג'ו מאי, ארתור פון גרלאך וקארל תיאודור דרייר. במקביל כתבה את התסריטים לכל סרטיו של לאנג עד שנת 1933, ובהם "מטרופוליס" ו"M". תסריטיה של הארבו שיחקו תפקיד חשוב בתנועה האקספרסיוניסטית בקולנוע הגרמני. בשנת 1931 נפרדה מלאנג, אך השניים המשיכו בעבודה משותפת. בשנת 1932 הצטרפה למפלגה הנאצית וזאת שנה בטרם עלה אדולף היטלר לשלטון. הצטרפותה למפלגה הנאצית, ועליית המפלגה לשלטון הובילו לגירושיה מלאנג באופן סופי בשנת 1934 ולעזיבתו של לאנג את גרמניה באפריל של אותה שנה. סרטם המשותף האחרון "צוואתו של ד"ר מבוזה" הוכרז כבלתי חוקי בגרמניה בשל הביקורת שמתח על האידאולוגיה הנאצית. תחת השלטון הנאצי המשיכה הארבו בעבודתה, כתבה תסריטים וביימה סרטים. בשנת 1937 ביימה את הסרט "השליט" (Der Herrscher), סרט המהלל את הכניעה הבלתי מותנית למשטר הדיקטטורי, ואת הניצחון הטוטאלי שהיא מביאה. בסרט כיכב אמיל יאנינגס. במקביל המשיכה בכתיבת קומדיות קלילות עבור במאים הידועים בחיבתם למשטר הנאצי כפייט הרלן והאנס שטיינהוף. הרלן הוא האחראי ליצירה האנטישמית "היהודי זיס". לאחר תבוסת גרמניה במלחמת העולם השנייה נעצרה בידי הממשל הצבאי הבריטי. זמן מה עבדה בעבודות פיזיות כפינוי הריסות. לאחר קבלת רישיון עבודה ביצעה הגהה לתסריטים, וכתבה מספר ספרים המוגדרים כ"רומנים בפרוטה", ולבסוף כתבה שלושה תסריטים נוספים, בטרם מתה בשנת 1954 בברלין. לאחר מותה, בשנת 1959 צילם לאנג את הסרט "הנמר מבנגל" שהיה מבוסס על תסריטים שכתב עם הארבו בשנות העשרים. כן צילם מחדש באותה שנה גרסה מדברת לסרט "הקבר ההודי". מדיה וקבצים בנושא תיאה פון הארבו בוויקישיתוף תיאה פון הארבו, במסד הנתונים הקולנועיים IMDb (באנגלית) תיאה פון הארבו, באתר "אידיבי", מאגר הידע העברי לקולנוע ישראלי ועולמי תיאה פון הארבו, באתר AllMovie (באנגלית) תיאה פון הארבו, במסד הנתונים הקולנועיים KinoPoisk (ברוסית) תיאה פון הארבו, באתר MusicBrainz (באנגלית) תיאה פון הארבו, באתר Discogs (באנגלית) תיאה פון הארבו, באתר "Find a Grave" (באנגלית) כתבי תיאה פון הארבו בפרויקט גוטנברג (באנגלית)
Red Blooded Woman

Red Blooded Woman (בעברית: אישה חמת מזג) הוא סינגל שהוקלט על ידי הזמרת-יוצרת האוסטרלית קיילי מינוג, מתוך אלבומה התשיעי, Body Language. השיר יצא לאור ב-1 במרץ 2004, כסינגל השני מתוך האלבום. השיר הגיע למקום הראשון במצעד שברומניה, והחמישי במצעד הסינגלים הבריטי. השיר נכתב והופק על ידי ג'וני דאגלס וקרן פולה. השיר הוא שיר בסגנון ההיפ הופ, אשר משלב בתוכו גם את סגנון הסינת'פופ. עם השיר הופיעה מינוג במהלך סיבוב ההופעות השמיני שלה, "Showgirl: The Greatest Hits Tour". בנוסף לכך, זכה השיר למעמד הזהב בניו זילנד, על סך מכירות של 5,000 עותקים. הווידאו קליפ הנלווה שצולם לשיר הועלה לערוצה של קיילי מינוג ב-8 באפריל 2010. הקליפ בוים על ידי ג'ייק נאוה, שעבד עם אמנים כדוגמת ביונסה. הקליפ צולם בלוס אנג'לס, קליפורניה בדצמבר 2003. נכון לאפריל 2024, מונה הצפיות של הקליפ עומד על כ-18 מיליון צפיות. מידע על הסינגל "Red Blooded Woman" באתר מיוזיק בריינז סרטון השיר "Red Blooded Woman" באתר יוטיוב Kylie Minogue - Body Language, Discogs (באנגלית) Romanian Top 100 - arhiva, web.archive.org, ‏2005-01-16 Official Singles Chart Top 100 | Official Charts Company, www.officialcharts.com (באנגלית) Kylie Minogue – Red Blooded Woman (באנגלית), נבדק ב-2019-02-19 Kylie Minogue (2010-04-08), Kylie Minogue - Red Blooded Woman, נבדק ב-2019-02-19 Kylie Minogue - Showgirl: The Greatest Hits Tour | music DVD reviews | musicOMH, web.archive.org, ‏2013-10-14 The Official New Zealand Music Chart, THE OFFICIAL NZ MUSIC CHART (באנגלית) Kylie Minogue (2010-04-08), Kylie Minogue - Red Blooded Woman, נבדק ב-2019-02-19 Red Blooded Woman | Kylie Minogue, web.archive.org, ‏2014-02-27
Franz Ferdinand (אלבום)

Franz Ferdinand הוא אלבום הבכורה של להקת האינדי-רוק הסקוטית "פרנץ פרדיננד". האלבום הוקלט בשוודיה ויצא לאור ב-9 בפברואר 2004. אלבום הבכורה של להקת פרנץ פרדיננד, הנושא את שם הלהקה, הוקלט במהלך שנת 2003 באולפני "Gula" במאלמו, שוודיה והופק על ידי חברי הלהקה בשיתוף עם המפיק השוודי טורה יוהנסון. עם צאתו, נכנס האלבום למצעד האלבומים של בריטניה במקום השלישי. האלבום מכר יותר מ-3.6 מיליון עותקים ברחבי העולם, עם למעלה מ-1.27 מיליון עותקים בבריטניה ולמעלה ממיליון עותקים בארצות הברית. האלבום זכה בפרס מרקורי ובפרס NME בקטגוריית "האלבום הטוב ביותר" בשנת 2004. כמו כן, נכלל בספר "1001 האלבומים שחייב לשמוע לפני שמתים" בשנת 2005 ודורג במקום השני במגזין "פלנט" ובמקום 14 ברשימת האלבומים הטובים ביותר של שנות 2004-2009 במגזין "קלאש". מגזין המוזיקה המקוון פיצ'פורק דירג את "פרנץ פרדיננד" במקום 101 מתוך 200 אלבומים מובילים של שנות ה -2000. בשירים "Tell her tonight", "Van Tango" ו-"All for You, Sophia" השירה מבוצעת על ידי הגיטריסט ניק מקקארתי, ולא על ידי סולן הלהקה, אלכס קפרנוס. מידע על האלבום Franz Ferdinand באתר MusicBrainz מידע על האלבום Franz Ferdinand באתר AllMusic האלבום Franz Ferdinand באתר Discogs האלבום Franz Ferdinand באתר ספוטיפיי
וסטה

במיתולוגיה הרומית וסטה (Vesta) הייתה אלת הבית, המשפחה ואש האח. היא לא תופסת מקום רב באגדות מיתולוגיות, לא הייתה לה כיתת פולחן מרכזית, וייצוגה האמנותי - הן מימי יוון ורומא והן מתקופת הרנסאנס - גם הוא מועט ביותר. מקבילתה היוונית היא האלה הסטיה. וסטה הייתה בתם של סטורנוס ואופיס, ואחותם של יופיטר, נפטון, פלוטו, יונו וקרס. היא הייתה אחת משלוש האלות הבתולות, יחד עם מינרווה ודיאנה. וסטה שמרה בקנאות על בתוליה, מעולם לא נישאה ולא העמידה צאצאים. ערך זה מתמקד בעיקר בתפקידיה של וסטה ברומא העתיקה ובפולחן הרומאי שנערך לכבודה. למידע על מעלליה המיתולוגיים ותאוריה המעטים, אשר הושפעו במידה רבה מהמיתולוגיה היוונית, ראו את הערך הסטיה. בכל עיר הייתה אח ציבורית המקודשת לוסטה ובה בערה אש תמיד. כשהיו מקימים מושבה חדשה, המתיישבים היו נושאים גחלים מהאח מהעיר ממנה הם יצאו, ומהגחלים האלה היו מדליקים אש באח של העיר החדשה. לווסטה היו כוהנות מיוחדות, שנקראו "וסטאליה", להן ניתן כבוד רב. הן נדרו נדר בתולים למשך 30 שנה, שבהן היו משמשות את האלה. דינה של כוהנת שהפרה את הנדר היה קבורה בחיים. הפסטיבל החשוב ביותר לכבודה של וסטה היה הוסטאליה, והוא נחוג במשך תשעה ימים, מ-7 ביוני עד 15 ביוני. האסטרואיד וסטה שהתגלה על ידי האסטרונום הגרמני היינריך וילהלם אולברס ב-29 במרץ 1807, נקרא על שמה. וסטה, באתר אנציקלופדיה בריטניקה (באנגלית) וסטה, באתר אנציקלופדיית ההיסטוריה העולמית (באנגלית) ערך זה הוא קצרמר בנושא מיתולוגיה. אתם מוזמנים לתרום לוויקיפדיה ולהרחיב אותו.
Can't Stop Dancin'

Can't Stop Dancin' (בעברית: לא יכולה להפסיק לרקוד) הוא סינגל שהוקלט על ידי הזמרת-יוצרת האמריקאית בקי ג'י. השיר יצא לאור ב-4 בנובמבר 2014, על ידי חברות התקליטים קימוסבי רקורדס ו-RCA רקורדס, כסינגל שלא מתוך אלבום. השיר הגיע למקום הראשון במצעד שבהולנד, וה-88 במצעד הבילבורד הוט 100. השיר נכתב על ידי בקי ג'י, דוקטור לוק, אלכסנדר קסטילו ואסקז, אר. סיטי וקרקוט והופק על ידי דוקטור לוק וקרקוט. השיר הוא שיר בסגנון הפופ הלטיני, המשלב בתוכו גם את סגנון הדאנס-פופ, שאפיין שירים נוספים של ג'י. בנוסף לכך, עלה השיר לרשת הזרמת המדיה ספוטיפיי, בסמוך לצאתו. הווידאו קליפ הנלווה שצולם לשיר הועלה לערוץ ה-Vevo של בקי ג'י ב-3 בדצמבר 2014. הקליפ בוים על ידי האנה לוקס דייוויס. בתחילת הקליפ ניתן לראות את ג'י עומדת במרפסת, כשהיא מביטה לעבר הרחוב. לאורכו של הקליפ ניתן לראותה רוקדת ללא הפסקה, כשם השיר. נכון לפברואר 2019, מונה הצפיות של הקליפ עומד על כ-171 מיליון צפיות. מידע על היצירה "Can't Stop Dancin'" באתר מיוזיק בריינז מידע על הסינגל "Can't Stop Dancin'" באתר מיוזיק בריינז סרטון השיר "Can't Stop Dancin'" באתר יוטיוב Griselda Flores, Griselda Flores, Becky G estrena remix de “Can’t Stop Dancin” ft. J Balvin, Variety Latino, ‏2015-03-04 (באנגלית) Home, RCA Records (באנגלית) Stichting Nederlandse Top 40, Becky G - Can't Stop Dancin', Top40.nl (בהולנדית) Becky G Chart History, Billboard Becky G – Can't Stop Dancin' (באנגלית), נבדק ב-2019-02-19 BeckyGVEVO (2014-12-03), Becky G - Can't Stop Dancin' (Official Music Video), נבדק ב-2019-02-19 Can't Stop Dancin' (באנגלית), נבדק ב-2019-02-19 BeckyGVEVO (2014-12-03), Becky G - Can't Stop Dancin' (Official Music Video), נבדק ב-2019-02-19
אנריק פריס דה ורגאס

אנריק פריס דה ורגאס (בקטלאנית: Enric Peris de Vargas, נולד ב-1885 בברצלונה שבספרד, נפטר ב-17 בפברואר 1953 בברצלונה) היה כדורגלן ואתלט ספרדי-קטלאני ששיחק בראשית המאה ה-20. הוא היה לשחקן הראשון של ברצלונה שעורך מעל ל-200 הופעות במדיה. פריס נולד וגדל בברצלונה, בירת קטלוניה. ב-1903 החל פריס לשחק בשורות אינטרנסיונל, קבוצה מקומית מהעיר ברצלונה. ב-1906 הצטרף לשורות ברצלונה, הקבוצה הבכירה באזור, שם שיחק עד 1917. תחילה שיחק פריס כקשר, אך במהרה הפך לקיצוני שמאלי. פריס היה לשחקן הראשון בהיסטוריית המועדון שעורך מעל ל-200 הופעות במדי הקבוצה. בסך הכול שותף ב-308 משחקים, בהם הבקיע 34 שערים. פריס היה שותף לזכייה במספר רב של תארים. עם ברצלונה זכה שלוש פעמים בגביע הספרדי, בשנים 1910, 1911 ו-1913 - כשפריס משחק במשחקי הגמר של כל אחד מהגביעים הללו, לצד שחקנים כגון מנואל אמצ'סורה, אלפרד מסנה, רומה פורנס ופאולינו אלקנטרה. בנוסף, סייע לקבוצה לזכות חמש פעמים באליפות קטלוניה וכן ארבע פעמים בגביע הפירנאים, טורניר ששולבו בו קבוצות מספרד ומצרפת. בנוסף לדרכו בברצלונה, שיחק פריס במדי נבחרת קטלוניה, במדיה ערך 10 הופעות. מעבר לכדורגל, היה פריס גם אתלט, מתמחה בריצת 100 מטרים ובקפיצה לרוחק. יתר על כן, היה שופט כדורגל לתקופה מסוימת. בין 1924 ל-1931 היה הגזבר ורואה החשבון של בית הספר הקטלאני לשופטים, וכמו כן היה חבר בבית הספר הארצי לשופטים. אחיו אגוסטי וליסרד היו כדורגלנים גם הם. אח נוסף, ז'ואקים, היה נשיא ברצלונה בין 1914 ל-1915. ברצלונה אליפות קטלוניה (5): 1909, 1910, 1911, 1913, 1916 הגביע הספרדי (3): 1910, 1911, 1913 גביע הפירנאים (4): 1910, 1911, 1912, 1913 Ángel Iturriaga (2010). Diccionario de Jugadores del F. C. Barcelona (בספרדית). Editorial Base. ISBN 978-84-92437-74-0. Toni Closa; Josep Pablo, José Alberto Salas i Jordi Mas (2015). Gran diccionari de jugadors del Barça. Editorial Base. ISBN 978-84-16166-62-6. Enric Peris de Vargas,‏ Gran Enciclopèdia Catalana
Confide in Me

Confide in Me (בעברית: בטח בי) הוא סינגל שהוקלט על ידי הזמרת-יוצרת האוסטרלית קיילי מינוג, מתוך אלבומה החמישי, Kylie Minogue. השיר יצא לאור ב-29 באוגוסט 1994, כסינגל הראשון והפותח מתוך האלבום. השיר הגיע למקום הראשון במצעד שבטורקיה, והשני במצעד הסינגלים הבריטי. השיר נכתב על ידי אדוואר בארטון, דייב סימן וסטיב אנדרסון והופק על ידי ברדר אין דה רית'ם. השיר הוא שיר בסגנון הטריפ הופ, המשלב בתוכו גם את סגנון האינדי-פופ. השיר נכלל באלבום האוסף השני של קיילי מינוג, Hits+. בנוסף לכך, זכה השיר למעמד הכסף בבריטניה, על סך מכירות של 200,000 עותקים. הווידאו קליפ הנלווה שצולם לשיר הועלה לערוץ ה-Vevo של קיילי מינוג ב-6 באוגוסט 2014. הקליפ בוים על ידי פול בויד. בקליפ ניתן לראות את מינוג לובשת שלל תלבושות שונות. לאורכו של הקליפ ניתן לראות משפטים שונים הקשורים לנושא השיר. נכון לפברואר 2022, מונה הצפיות של הקליפ עומד על כ-6.9 מיליון צפיות. מידע על היצירה "Confide in Me" באתר מיוזיק בריינז מידע על הסינגל "Confide in Me" באתר מיוזיק בריינז סרטון השיר "Confide in Me" באתר יוטיוב Kylie Minogue - Kylie Minogue, Discogs (באנגלית) Nielsen Music Control - www.nielsenmusiccontrol.com, web.archive.org, ‏2007-06-23 Official Singles Chart Top 100 | Official Charts Company, www.officialcharts.com (באנגלית) Kylie Minogue – Confide in Me (באנגלית), נבדק ב-2019-02-19 KylieMinogueOnVEVO (2014-08-06), Kylie Minogue - Confide In Me (Video), נבדק ב-2019-02-19 Kylie Minogue - Hits +, Discogs (באנגלית) Kylie Minogue's Official Top 40 biggest selling songs, www.officialcharts.com (באנגלית) KylieMinogueOnVEVO (2014-08-06), Kylie Minogue - Confide In Me (Video), נבדק ב-2019-02-19 ARIA End Of Year Singles 1994 | Top 50 Australian Singles Chart | ARIA Charts, web.archive.org, ‏2018-06-18 www.bpi.co.uk
יעקב בריהון

יעקב בריהון (נולד ב-6 ביולי 1993) הוא כדורגלן ישראלי המשחק בעמדת הקשר ההתקפי בהפועל תל אביב. בריהון נולד בראשון לציון, למשפחה יוצאת אתיופיה. התחיל לשחק כדורגל בקבוצת ילדים במודיעין שהפעילה מכבי תל אביב. בגיל 13 הצטרף לא.ס. רמת אליהו, וכשהיה בן 16 הצטרף למחלקת הנוער של הפועל ראשון לציון. ב-5 במאי 2012 ערך את הופעת הבכורה שלו בקבוצה הבוגרת של הפועל ראשון לציון, כשפתח בהרכב בהפסד 1–2 למכבי פתח תקווה בליגת העל. לקראת גיוסו לצה"ל לא הצליח בריהון להשיג מעמד של ספורטאי פעיל ולכן מיעט לשחק. ב-28 בינואר 2014 הבקיע בריהון את שער הבכורה שלו בקריירה, בניצחון 1–0 על הפועל קטמון ירושלים במסגרת גביע המדינה. בעונת 2015/2016 הפך לשחקן הרכב קבוע והיה למלך שערי הקבוצה עם 13 שערים ב-35 משחקים בליגה הלאומית. ב-13 ביוני 2016 חתם בריהון בבית"ר ירושלים. ב-30 ביוני 2016 ערך את הופעת הבכורה שלו במדי הקבוצה, בתיקו 0–0 נגד סלובודה טוזלה במסגרת מוקדמות הליגה האירופית. ב-6 במאי 2017 כבש בריהון את שער הבכורה שלו בקבוצה, בניצחון 5–1 על בני סכנין, ואת עונת 2016/2017 הוא סיים עם שני שערים ב-20 הופעות בליגת העל. בעונת 2017/2018 כבש שני שערים ב-15 הופעות, ובעונת 2018/2019 הבקיע שני שערים ב-16 הופעות. ב-10 ביולי 2019 חתם בריהון לשלוש שנים במועדון ספורט אשדוד, ששילמה עבורו 300 אלף שקלים בנוסף ל-50% מסך העברתו הבאה. ב-30 ביולי ערך את הופעת הבכורה שלו במועדון, כשנכנס כמחליף בניצחון 3–2 על הפועל תל אביב בגביע הטוטו. ב-4 באוקטובר 2024 חתם בריהון בהפועל תל אביב. מדיה וקבצים בנושא יעקב בריהון בוויקישיתוף יעקב בריהון, באתר ההתאחדות לכדורגל בישראל יעקב בריהון, באתר Transfermarkt יעקב בריהון, באתר Soccerway יעקב בריהון, באתר WorldFootball.net יעקב בריהון, באתר FootballDatabase.eu "בכלא הצבאי הבנתי שאלוהים נתן לי משהו", באתר ONE‏, 2 בספטמבר 2016 גיא בן זיו, ‏רשמי: יעקב בריהון חתם לחמש שנים בבית"ר, באתר ONE‏, 13 ביוני 2016 גיל לוין, ‏רשמית: אשדוד רכשה את בריהון מבית"ר י-ם, באתר ערוץ הספורט, 9 ביולי 2019 הדר יעקבי, ‏חדש באדום: יעקב בריהון חתם בהפועל ת"א, באתר ערוץ הספורט, 4 באוקטובר 2024
ילדי קרטוני החלב

ילדי קרטוני החלב הוא כינוי לילדים אשר תמונותיהם פורסמו על קרטוני חלב לאחר שהוכרזו כנעדרים, במטרה לסייע באיתורם. החל משנות ה-80 ועד לשנות ה-90 של המאה ה-20 המאוחרות פורסמו תמונות של ילדים אלה על קרטוני חלב בארצות הברית. לאחר מכן החליפו שיטות אחרות למציאת ילדים נעדרים את הנוהג הזה. במהלך שנות ה-70 וה-80 של המאה ה-20 מקרים של העלמות ילדים תפסו תשומת לב רבה בתקשורת. בין המקרים הידועים היו היעלמותו של הילד איתן פץ בשנת 1979, וחטיפתו ורציחתו של אדם וולש ב-1981. פרסומים אלה הובילו לפאניקה מוסרית בחברה. בספטמבר 1984 החלה לפרסם מחלבת אנדרסון אריקסון את תמונותיהם של שני נערים שעקבותיהם אבדו בשני מקרים נפרדים (1982 ושנת 1984) בשעה שחילקו עיתונים בעיר דה מוין, במדינת איווה. בעקבות פרסום זה התרחבה תוכנית לפרסום תמונות ילדים נעדרים על קרטוני חלב לעבר שיקגו ומדינת קליפורניה. בהמשך המועצה הלאומית לבטיחות ילדים השיקה תוכנית בשם "תוכנית הילדים הנעדרים של קרטוני החלב" ברחבי ארצות הברית במסגרת פורסמו תמונות ילדים אלה על קרטוני חלב. תמונות ילדים נעדרים פורסמו גם על קרטוני פיצה, ושקיות לנשיאת מצרכים, אך קרטוני חלב היו המקום הנפוץ ביותר לפרסום ילדים נעדרים. עד שנת 1985 700 מתוך 1800 מחלבות עצמאיות פרסמו תמונות ילדים נעדרים. אין נתונים ברורים אודות כמה ילדים נמצאו בעקבות פרסומים אלה. איתן פץ היה אחד מהילדים הראשונים שהופיעו על קרטוני חלב, ומהמפורסמים שבהם. ב-1979 במנהטן נעלם פץ בן ה-6 לאחר שהיה בדרכו לתחנת המתנה להסעה של בית ספרו. בשעה שנעדר לא הייתה קיימת בארצות הברית תוכנית לאומית לאיתור ילדים נעדרים. 38 שנים לאחר היעדרותו, הורשע אדם ברציחתו. בשנת 1990 יצא לאור הספר "The Face on the Milk Carton" (הפנים על קרטון החלב) שעובד לאחר מכן לסרט טלוויזיוני, והיה לרב מכר. בשנת 1993 הוציאה להקת סול אסיילם את השיר Runaway Train שהוידאו קליפ שלו כלל תמונות אמיתיות של ילדים נעדרים כהשראה שהגיעה מקרטוני החלב. משנת 2011 פעיל צמד הזמרים שנקרא ילדי קרטוני החלב (אנ') א.ל המילטון, The children on the milk carton: Before AMBER alerts, authorities searched for missing kids through a national carton campaign, באתר the vintage news‏, 21 דצמבר 2017 תעלומת הילד מקרטון החלב: איתן נרצח במרתף, באתר ynet, 25 במאי 2012 לין טה, The missing kids milk carton campaign started in Iowa, באתר דה מוין רגיסטר, 5 בספטמבר 2017 בריאן פאלמר, Why Did Missing Children Start Showing Up on Milk Cartons?, באתר slate‏, 20 באפריל 2012 גרג טופו, Etan Patz – boy on the milk carton – gets justice: Man convicted in 1979 murder, באתר USA Today‏, 15 בפברואר 2017 קלודין זאפ, Etan Patz and the history of missing kids on milk cartons, באתר yahoo, 25 במאי 2012 38 שנה אחרי שהילד איתן פץ נעלם בניו יורק: הורשע אדם ברציחתו, באתר וואלה, 15 בפברואר 2017 The Face on the Milk Carton, באתר variety, ‏, 24 במאי 1995, אוחזר ב-22 בספטמבר 2018
מרכז המודיעין הלאומי (מקסיקו)

מרכז המודיעין הלאומי של מקסיקו (בספרדית: Centro Nacional de Inteligencia) היא סוכנות הביון והביטחון העיקרית של מקסיקו. המרכז הוקם בפועל בדצמבר 2018 לאחר פירוק המרכז לחקירה וביטחון לאומי. הסוכנות מהווה לסוכנות אזרחית של הממשלה הפדרלית האחראית למודיעין אסטרטגי וטקטי והיא כפופה למזכירות לביטחון והגנה אזרחית, הגוף הממשלתי האחראי לביטחון פנים במקסיקו. בין תחומי האחריות של המרכז הוא להציע אמצעים למניעה, הרתעה, השלמה והשבתה של סיכונים ואיומים, העלולים להפר את הריבונות, יציבות המוסדות הלאומיים, המשטר הדמוקרטי או את שלטון החוק במדינה. זהו גוף לאיסוף מודיעין מיוחד שמטרתו לספק הערכות לתהליכי קבלת ההחלטות הקשורים לתכנון וביצוע אסטרטגיה, מדיניות ופעולות בענייני ביטחון לאומי. מרכז המודיעין הלאומי הוקם רשמית ב-30 בנובמבר 2018 והחליף את המרכז לחקירה וביטחון לאומי, כאשר נכנסו לתוקף הרפורמות בחוק הארגוני אודות המינהל הציבורי הפדרלי; לאחר פירוק קודמו בהצעתו של הנשיא אנדרס מנואל לופז אוברדור, הארגון החדש נטל על עצמו את תפקידיו, אך עתה המודיעין היה בפיקוחו של המזכירות לביטחון הציבור והגנת האזרח, תוך שמירה על התפקידים שנקבעו לארגון הקודם בחוק הביטחון הלאומי. הסמכויות ותחומי האחריות של המרכז נתמכים בסעיף 19 של "חוק הביטחון הלאומי" וכוללים: הפעלת משימות מודיעיניות כחלק ממערכת הביטחון הלאומי התורמת לשמירה על שלמותה, יציבותה וקביעותה של המדינה המקסיקנית, לקיים את הממשל ולחזק את שלטון החוק; מתן מידע על תהליך שנוצר על ידי פעילותה, לגבש מסקנות ספציפיות הנגזרות מהערכות מודיעין מתאימות, על מנת לשמור על ביטחון המדינה הכנת מחקרים על האופי הפוליטי, הכלכלי, החברתי ואחרים הקשורים לביטחון המדינה, כמו גם הכנת דו"חות הדרושים כדי להזהיר מפני סיכונים ואיומים על הביטחון הלאומי; הכנת הנחיות כלליות ותוכנית אסטרטגית בתחום המודיעין; הצעת אמצעים למניעה, הרתעה, בלימה ונטרול סיכונים ואיומים המבקשים לערער את הריבונות, המוסדות הלאומיים, הממשל הדמוקרטי ושלטון החוק; יצירת שיתוף פעולה בין-משרדי עם סוכנויות שונות של המנהל הציבורי הפדרלי, הרשויות הפדרליות וגופים עירוניים, תוך הקפדה מלאה על היכולת לסייע בשמירה על השלמות, היציבות ויציבות המדינה המקסיקנית; להציע למועצה לביטחון לאומי את הקמתן של מערכות שיתוף פעולה בינלאומיות, על מנת לזהות סיכונים אפשריים ואיומים על הריבונות והביטחון הלאומי; רכישה, ניהול ופיתוח מחקר והפצה מיוחדים של תקשורת אמינה של טכנולוגיית לתועלת הביטחון הלאומי של הממשלה הפדרלית וכן להגנה על תקשורת ועל מידע כזה שברשותה; הפעלת טכנולוגיית תקשורת מיוחדת ומאובטחת עבור הממשלה; אספקת סיוע טכני לכל אחד מהגופים הממשלתיים המיוצגים במועצה לביטחון לאומי, בהתאם להסכמים שאומצו בה יישום החלטות וצווים של המועצה לביטחון לאומי, מזכיר ביטחון הציבור והנשיא. אתר האינטרנט הרשמי של מרכז המודיעין הלאומי Decreto que reforma y adiciona la Ley de Orgánica de la Administración Pública Federal (Artículo 30 bis) נוסח החוק
בסיס חיל האוויר בקוניה

בסיס חיל-האוויר קוניה הוא בסיס של חיל האוויר הטורקי ונמל תעופה אזרחי השוכן בסמוך לעיר קוניה, במרכז אנטוליה, כ-250 ק"מ מדרום לאנקרה, בירת טורקיה. הבסיס משמש בדרך כלל לאימון מתקדם של טייסי F-4 פנטום ו-F-5 טורקים. הבסיס מארח גם את תרגיל ה"אנטוליאן איגל" לאימון בלוחמה אווירית. סמוך לבסיס שוכן מטווח קוניה ששיטחו כ-7,600 מייל רבוע. מדיה וקבצים בנושא בסיס חיל האוויר בקוניה בוויקישיתוף אתר האינטרנט הרשמי של בסיס חיל האוויר בקוניה בסיס חיל-האוויר קוניה, באתר Global Security